Broj: 04-04-2531/20

Goražde, 26.10.2020.godine

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“ broj: 34/03 i 65/13), članova 8. i 11.a Zakona o Agenciji za privatizaciju u Bosansko-podrinjskom kantonu Goražde- prečišćeni tekst („Službene novine Bosansko-podrinjskog kantona Goražde“, broj: 08/10) i Odluke o utvrđivanju standard i kriterija za imenovanje Upravnog odbora Agencije za privatizaciju u Bosansko-podrinjskom kantonu Goražde broj: 03-04-1752/20 od 25.09.2020.godine Ministarstvo za privredu Bosansko-podrinjskog kantona Goražde raspisuje:

**J A V N I O G L A S**

**za izbor i imenovanje Upravnog odbora Agencije za privatizaciju u Bosansko-podrinjskom kantonu Goražde**

Objavljuje se Javni oglas za izbor i imenovanje Upravnog odbora Agencije za privatizaciju u Bosansko-podrinjskom kantonu Goražde i to:

* Predsjednika Upravnog odbora;
* 4 (četiri) člana Upravnog odbora.

Upravni odbor Agencije za privatizaciju u Bosansko-podrinjskom kantonu Goražde u svom sastavu broji pet članova i sastoji od: predsjednika i četiri člana.

**Opis upražnjene pozicije:**

Upravni odbor Agencije za privatizaciju u Bosansko-podrinjskom kantonu Goražde nadležan je da upravlja Agencijom, donosi Statut Agencije i druge opće akte, donosi Poslovnik o radu, donosi Pravilnik i program rada Agencije na prijedlog direktora, usvaja završni račun i Izvještaj o radu Agencije, osniva komisije i druga radna tijela Agencije, vrši i druge poslove u skladu sa Zakonom i Statutom Agencije.

Predsjednik i članovi Upravnog odbora Agencije za privatizaciju u Bosansko-podrinjskom kantonu Goražde imenuju se istovremeno na period od 4 godine, uz mogućnost ponovnog imenovanja.

**Kandidat za predsjednika i člana Upravnog odbora Agencije za privatizaciju u Bosansko-podrinjskom kantonu Goražde mora ispunjavati sljedeće opće uslove:**

1. da je državljanin Bosne i Hercegovine,
2. da je stariji od 18 godina,
3. da nije otpušten iz državne službe kao rezultat disciplinske mjere na bilo kojem nivou u Bosni i Hercegovini u periodu od tri godine prije dana objavljivanja upražnjene pozicije,
4. da se na tog kandidata ne odnosi član IX.1. Ustava Bosne i Hercegovine,
5. da nije osuđivan za krivično djelo i da se protiv kandidata ne vodi krivični postupak,
6. da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine („Službene novine Federacije Bosne i Hercegovine“ broj: 70/08),
7. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije Bosne i Hercegovine,
8. da nije predsjednik ili član nadzornog odbora ili upravnog odbora u drugom preduzeću sa većinskim državnim kapitalom ili instituciji.

**Pored navedenih općih uslova, kandidat koji se imenuje za poziciju predsjednika i člana Upravnog odbora Agencije za privatizaciju u Bosansko-podrinjskom kantonu Goražde moraju ispunjavati i posebne uslove:**

1. da ima završenu visoku stručnu spremu VSS- VII stepen, odnosno završen prvi, drugi ili treći ciklus Bolonjskog sistema studiranja sa najmanje 180 ECTS studijskih bodova –ekonomske, pravne, tehničke ili druge društvene struke,
2. da ima najmanje 1 (jednu) godinu radnog iskustva u struci računajući od dana diplomiranja,
3. da posjeduju znanje iz oblasti djelatnosti Agencije.

U Upravni odbor Agencije za privatizaciju u Bosansko-podrinjskom kantonu Goražde se ne mogu imenovati kandidati koji su:

1. stariji od 65. godina na dan imenovanja,
2. osuđivani za krivična djela i za privredne prestupe nespojive sa dužnošću u Upravnom odboru 5 (pet) godina od dana pravosnažnosti presude, uključujući i vrijeme zatvorske kazne,
3. sudskom presudom ili drugom mjerom isključeni ili im je zabranjeno obavljanje aktivnosti u nadležnosti upravnog odbora ili poslova upravljanja,
4. u finansijskom ili privatnom interesu u instituciji u koju se imenuje.

**Uz prijavu za izbor i imenovanje kandidat je dužan priložiti slijedeću dokumentaciju (originalni dokumenti ili ovjerene kopije dokumenata):**

* kraću biografiju, adresu i kontakt telefon,
* uvjerenje o državljanstvu ( ne starije od 6 mjeseci),
* izvod iz matične knjige rođenih,
* ovjerena izjava kandidata da nije otpušten iz državne službe kao rezultat disciplinske mjere na bilo kojem nivou u Bosni i Hercegovini u periodu od tri godine prije dana objavljivanja upražnjene pozicije,
* ovjerena izjava kandidata da se na njega ne odnosi član IX. 1. Ustava BiH,
* ovjerena izjava da nije u sukobu interesa u smislu Zakona o sukobu interesa u institucijama vlasti BiH,
* ovjerena izjava da nije na funkciji u političkoj stranci,
* ovjerena izjava da nije u privatnom ili finansijskom interesu u instituciji u koju se imenuje,
* ovjerena izjava kandidata da nije predsjednik ili član nadzornog odbora ili upravnog odbora u drugom preduzeću sa većinskim državnim kapitalom ili instituciji,
* uvjerenje nadležnog suda da nije osuđivan za krivično djelo i da se protiv kandidata ne vodi krivični postupak (ne starije od 3 mjeseca),

- dokaz o stručnoj spremi,

- dokaz o radnom iskustvu.

Kandidati koji budu ušli u uži izbor, biće pozvani na intervju. Podnosioci prijava koji ne budu pozvani na intervju će dobiti pisane odbijenice. Upravni odbor Agencije za privatizaciju u Bosansko-podrinjskom kantonu Goražde će za svoj rad imati naknadu koja će biti određena odlukom nadležnog organa*.*

U prijavi je potrebno naznačiti za koju se poziciju kandidat prijavljuje, da li za poziciju predsjednika ili za poziciju člana Upravnog odbora Agencije za privatizaciju u Bosansko-podrinjskom kantonu Goražde.

Oglas će biti objavljen u „Službenim novinama Federacije BiH“, na web stranici Vlade Bosansko - podrinjskog Kantona Goražde, Oglasnoj ploči Ministarstva za privredu Bosansko-podrinjskog kantona Goražde i jednom dnevnom listu velikog tiraža.

Oglas ostaje otvoren 15 dana od dana posljednjeg javnog objavljivanja u Službenim novinama Federacije BiH ili jednom dnevnom listu velikog tiraža.

Prijave sa traženom dokumentacijom je potrebno dostaviti lično ili preporučeno putem pošte na adresu Ministarstvo za privredu Bosansko - podrinjskog kantona Goražde, ul. Maršala Tita br.5, Goražde sa naznakom „Prijava na Javni oglas za izbor i imenovanje Upravnog odbora Agencije za privatizaciju u Bosansko-podrinjskom kantonu Goražde Bosansko- podrinjskog kantona Goražde - Ne otvaraj“.

Nepotpune i neblagovremene prijave neće se uzeti u razmatranje.

**M I N I S T A R**

mr.sc. Mensad Arnaut